Der fyger mange påstande rundt om korruption i fodbold.
Folk fortalte os om det.
Vi begyndte at finde beviser,
men at finde noget specifikt og detaljeret,
som en statsanklager virkelig kunne stole på, var svært.
FBI's efterforskning begyndte før den famøse afstemning i 2010,
men halvandet års efterforskning har ikke resulteret i ret meget,
fordi ingen kan fortælle dem, hvad der foregår.
Chuck Blazer. De skulle bruge ham.
Chuck er ikke en whistleblower.
Chuck er en forbryder, der blev taget i sine forbrydelser,
og som blev brugt til at fange andre forbrydere,
da han indgik en aftale for at undgå fængsel.
Det er hans job at stikke folk og fortælle, hvor der sker forbrydelser,
og hvem de skal se nærmere på.
Som vi sagde, var det ikke op til ham, om han skabte ballade for nogen.
Hans job er at skære igennem og give os de virkelige fakta.
Folk, der havde været hans kriminelle sammensvorne,
kunne ikke bare blive ved med at nyde den livsstil, de var vant til.
Whistleblower dækker det ikke. Han synger som en kanariefugl.
Han viste dem hele universer af korruption,
som de aldrig havde overvejet.
De sagde: "Vi giver dig en nøglering."
"Smid nøglerne på bordet, når du spiser middag med nogen,
så bliver samtalen optaget."
Og han sagde: "Det er under min værdighed. Det gør jeg ikke."
Og de sagde: "Hr. Blazer, De gør, som vi siger.
Hierarkiet var defineret for os, hvis man ser på ExCo,
og som i alle efterforskninger, vil man gerne nå op til toppen.
Jeg vil mene, at selvom folk taler om eksplosionen i 2015,
begyndte det hele faktisk i 2011.
Jeg havde en fornemmelse i 2001 af, at vi ville ramme en mur.
Næste, tak.
Min herrer, vi er ikke i en basar.
Vi er i FIFA's hus, så afbryd venligst ikke.
Da FIFA bad mig om hjælp til at oprette
et tidssvarende program for god ledelsesskik,
havde FIFA haft en periode med dårlig presseomtale.
Der havde været utallige skandaler gennem årene.
Beskyldningerne om korruption fyger rundt overalt.
Jack Warner, som var midtpunkt for anklagerne, er gået af.
Der er så mange skandaler.
Nogle af anklagerne er chokerende.
Sepp Blatter besluttede, at han var nødt til at gøre noget
for at genvinde kontrollen over fortællingen.
Vi er på vej ind i en ny periode med gennemsigtighed i FIFA.
Nul tolerance. Det gælder alle.
Det blev præsenteret som, at nu skulle det stoppe. "Nu er det nok."
"Fortæl os, hvad vi skal gøre for at rette op på vores omdømme
og komme ud på den anden side."
Den nye Etiske Komité har mulighed for
at indlede efterforskninger i tilfælde af troværdige beskyldninger.
Jeg forventede, at FIFA oprigtigt ønskede at forbedre sin ledelsesskik,
men jeg var ikke klar over, hvor enevældig han var.
Kongressen i 2011, hvor jeg blev genvalgt,
har besluttet tre forskellige ting.
Gennemsigtighed i finanserne, forbedringer af den Etiske Komité
og for det tredje at forbedre vores ledelsesskik.
Er det nok at have kontrollen internt i FIFA?
Der er ikke brug for eksterne organisationer?
Vi har uafhængige formænd for de komitéer, jeg lige har nævnt.
De er helt uafhængige formænd.
-Betalt af FIFA. -Betalt af FIFA, naturligvis.
Ingen arbejder gratis nu om dage i professionel fodbold.
Det er ikke muligt.
Den uafhængige komité for ledelsesskik
holdt vores første møde i hovedkvarteret i i Zürich.
Meget mærkeligt sted.
Bestyrelseslokalet føles som en bunker.
Jeg kan huske, at jeg fandt en stol,
og folk trak vejret skarpt ind, fordi jeg… sad i hans stol.
Det var ikke en trone eller en stol, der så anderledes ud,
men ingen kunne sidde i den stol, for det var hans.
Der er et meget stift hierarki.
Der er et par folk helt oppe i toppen,
og nærmest ingen kan betvivle dem.
Blatter sagde altid: "Vi holder det i fodboldfamilien."
"Det kommer ikke andre ved."
"Vi er mere private om økonomiske forhold her i Schweiz."
Det er en nonprofit-organisation. Hvor er tilsynet?
Hvad afholder nøglepersonerne øverst i en organisation som FIFA
fra at give hinanden lønforhøjelser og enorme bonusser?
Det er nemt at styre fodbold, når det spilles på banen,
hvor man har dommere, tidsbegrænsning og grænser.
Men uden for banen er der ingen dommer,
ingen tidsbegrænsning og ingen grænser.
Tak. Mange tak.
-Tak, Al Jazeera. -Mange tak.
Chuck var den første, men senere fik vi flere vidner.
Matematikken er meget enkel. Vi giver tre til Brasilien,
tre til Argentina og tre til præsidenten.
Og halvanden million til syv forbundspræsidenter.
-Syv? -Syv præsidenter, halvanden million.
Hvorfor? Der er en, der ikke får noget.
Fordi han er ærlig.
Hvem kan lide skade af denne aftale?
Alle! Vi kan alle ende i fængsel! Alle. Dig. Mig.
Jack Warner var blandt de øverste tre, de var mest ude efter.
På grund af hans forhold til Blazer havde de store mængder af beviser
mod Jack Warners sønner.
De hvidvaskede penge for ham i hele verden, og især i USA.
Vi tog hen til deres lejlighed. Det var tidligt om morgenen.
Vi vidste, at Jack Warner var i landet.
Vi vækkede dem og arresterede dem.
Mens FBI-agenterne lagde hans sønner i håndjern, sagde de:
"Hør her, Jack. Du kan lade dine sønner slippe."
Han var en højtstående embedsmand i Trinidad.
De kunne ikke anholde ham uden diplomatisk tilladelse, som de ikke havde.
Han så på sine sønner og ønskede dem held og lykke
og håbede, de fik en god advokat. Han ville ikke hjælpe nogen.
JACK WARNERS SØNNER DARYAN WARNER - DARYLL WARNER
TIDLIGERE CONCACAF-PRÆSIDENT
Og jeg erklærer hermed den 62. FIFA-kongres for åben
her i Budapest i 2012.
Velkommen til Budapest. Tak.
FIFA-præsident Sepp Blatter fortalte de delegerede,
at organisationen har sat en reformproces i gang.
Landene i Nord- og Centralamerika og Caribien, som udgør CONCACAF,
skal i år vælge den fjerde præsident i sammenslutningens 49-år lange historie.
Jeffrey Webb, en 47-årig bankmand fra Caymanøerne,
fremhævede straks sit valgtema.
Vi er ikke en perfekt familie. Vi er en familie.
Og som alle familier har vi vores problemer,
og vi løser de problemer ved at tale dem igennem.
Der har lige været en stor skandale.
Skandale efter skandale, og her kommer Jeffrey Webb.
Vi må flytte skyerne og lukke solskinnet ind.
Meget karismatisk, og han kan gyde olie på vandene
og vende udviklingen for CONCACAF.
Men det er vores ansvar at sørge for,
at fortiden aldrig gentager sig.
Han blev forberedt.
Han havde den nødvendige opbakning fra FIFA.
Han vidste, hvad han kastede sig ud i,
Så snart Jeff Webb fik foden under bordet i CONCACAF,
begyndte han straks at bede om bestikkelse.
-Jeff ville have 15. -Så endte det med 12.
Velkommen, Jeffrey Webb.
-Hvor meget fik CONMEBOL? -Det endte på ti.
Jeffrey Webb var lige så korrupt, som Jack Warner før ham.
Jeffrey Webb krævede 10 til 15 millioner. Enorme summer i bestikkelse.
Vi så forbløffede til, mens folk gled ind i nye roller
og begyndte at begå forbrydelser. Det var helt utroligt,
men det gav os en fornemmelse af størrelsen på det, vi var oppe mod.
Der var utvivlsomt folk, der udmærket var klar over,
at de gjorde noget forkert, men stadig gjorde det.
Men med tiden begyndte grænserne mellem rigtigt og forkert at forsvinde.
Folk så det måske som: "Sådan er spillets regler."
For det første har vi Alexandra Wrage her til højre,
som er specialist i integritetskontrol.
Kongressen var en meget underlig oplevelse.
Det var meget luksuriøst og dekoreret med kvinder i lange kjoler,
der stod stille som statuer.
Det var meget foruroligende.
Hele FIFA's ødselhed blev ved med at forbavse mig.
Hvem ville ikke nyde den livsstil?
Men hvad er du parat til for at beholde den?
Qatar Airways har tre fly om dagen til Katmandu.
Mange passagerer er nepalesere, der holder fri
fra deres arbejde med byggeriet til VM i Doha.
Udenfor ankomsthallen venter denne kvinde på sin mand.
Det bliver ikke en lykkelig genforening.
Da han rejste til Qatar for et halvt år siden, var hun hans kone.
I dag er hun hans enke.
Fordi VM skal forberedes,
vil disse arbejdere få bedre forhold,
ikke bare i Qatar, men i alle arabiske lande, takket være VM.
Indiens og Nepals ambassader anslår,
at godt 1.000 gæstearbejdere er afgået ved døden i de sidste to år.
Men FIFA kan på ingen måde påtage sig
et ansvar for arbejdernes velfærd.
De tilhører kommercielle og industrielle virksomheder i andre lande.
Det kan vi ikke. Tak for spørgsmålet. Det var godt.
Mange tak. Tak.
5200. Det er ikke antallet af fans, spillere eller sponsorer.
5200 er antallet af arbejdere, der forventes at dø
under arbejdet med infrastrukturen til VM frem til 2022.
Ingen sportsbegivenhed skal bygges med uskyldiges blod.
Slut. Så enkelt er det.
Det er opfattelsen i resten af verden, at det er, hvad der sker her.
Og det er en forkert opfattelse. For det første er VM-projekterne…
Ingen af dem har haft dødsfald.
-Der er ikke bygget stadions endnu. -Vi er begyndt.
Men mange er døde på andre projekter.
Og der er taget skridt til at løse det.
Jeg er ikke bange for at sige, at da vi startede,
var situationen frygtelig. Helt enkelt.
Men et af formålene med VM
er at forbedre landets arbejdsvilkår og gennemføre reformer.
Det er vores hensigt at gøre det bedre. Det er ikke bare et PR-stunt.
I november 2014 udgiver FIFA en rapport
FIFA lavede en undersøgelse
ledet af den tidligere statsanklager fra New York, Michael Garcia,
og folk forventede, at det ville være en bombe,
men den gav qatarerne en ren helbredsattest.
FIFA's Etiske Komité har indledt en undersøgelse af påstandene,
men der er nu modstridende holdninger til rapporten.
Hr. Garcia har selv afvist rapporten.
Rapporten kan ikke tages alvorligt. Den blev udgivet i morges,
og pludselig bliver den undsagt af ham, der stod for undersøgelsen.
Kun få timer efter udgivelsen
kaldte Michael Garcia, som brugte to år på undersøgelsen,
rapporten "fejlagtig" og sagde, at han ville appellere sagen til FIFA.
Tonen i ledelsen. En institution som FIFA har brug for lederskab.
Lederskab, der melder ud, at reglerne gælder for alle.
Lederskab, der vil tage ved lære af de fejltrin, den Etiske Komité finder.
Et lederskab af denne slags kan give liv til et etisk regelsæt,
fordi ægte reformer kommer af at ændre organisationens kultur.
I den Uafhængige Komité for Ledelsesskik havde vi en lang liste med forslag.
Hvordan lønnen fastsættes, hvordan nye medlemmer vælges,
om præsidenten skal have en aldersgrænse eller tidsbegrænsning,
typiske spørgsmål om ledelsesskik, og vi kom ikke ret langt med dem.
Og til vores næste møde kom der en anbefaling fra Blatter om,
at gruppen skulle afslutte sit arbejde
og bruge færre penge og mindre tid.
Det var helt tydeligt en hvidvaskning, et PR-stunt,
så jeg sagde op.
Jeg har aldrig set en situation, der var så kynisk som denne.
SOMMER 2014 ET ÅR FØR NÆSTE FIFA-PRÆSIDENTVALG
Sepp Blatter begyndte at blive opslugt af sin egen grådighed,
og sine ambitioner om at beholde magten.
Han var gået med til at overlade sædet til Michel Platini,
men så blev han overbevist til at blive.
På et tidspunkt begyndte han at fable om, at han ville vinde Nobels fredspris.
Han hallucinerede om at skabe fred i Mellemøsten.
Det er det rene vanvid at være i denne position.
Du har en så stor potentiel magt,
fordi fodbold har så stor betydning i mange lande
og hjælper lande med at komme igennem gode og dårlige tider.
FIFA er hinsides alt andet.
FIFA's præsident er i samme kategori som statsoverhoveder.
Det er en anerkendelse ikke blot af mit navn, men også af FIFA.
En anerkendelse af, hvad FIFA udretter overalt i verden.
Der gik ikke en dag, uden at jeg kneb mig selv
og tænkte: "Nej, nu drømmer jeg."
Måske var Blatter den eneste, der troede, det kunne vare evigt.
Sepp Blatter var et politisk geni, og han ville beholde magten.
Blatter lover kontinuitet og en stadig strøm af udviklingspenge.
Der sker stort set ingen reformer,
og Blatter bliver en mester i at bedrive politik udadtil,
som handler om, hvordan FIFA forholder sig til og blomstrer i verden.
Dette er et håndtryk for freden.
Jeg har talt med premierminister Netanyahu om,
at vi skal organisere, om nogle måneder eller måske et år,
at vi skal organisere en fodboldkamp til fordel for freden
mellem Palæstina og Israel, og vi vil organisere den i Zürich.
Han vil være til stede, og han vil give alle hånden.
Mellem 2011 og 2015 blev det for meget
hvad angik finansel magt og politisk magt.
Og det har Blatter ansvaret for.
Du lever livet, som om intet var sket, og du støtter reformer,
men samtidig reformerer du ikke dig selv.
De gav bare væggen noget ny maling, så den så pænere ud,
men alt var stadig det samme.
Ingen var i stand til at stoppe dem.
Det er rigtigt, at han fløj tæt på solen.
Vi fløj alle for tæt på solen,
og jeg vil mene, det er derfor, at FIFA døde,
Justitsministeriet efterforsker FIFA i hemmelighed og gør store fremskridt.
De opbygger en vandtæt sag om korruption overalt i fodboldens verden.
Blandt deres vigtigste anklager er de 10 millioner dollars,
Sydafrika betalte for diasporafonden til Jack Warner og Chuck Blazer.
Det er bevist. Det står sort på hvidt på en måde, som ingen har gjort før.
Den afrikanske diasporafond på 10 millioner dollars.
Der kunne ikke være en mere værdig sag, og det havde intet resultat.
Det var bestikkelse for at stemme på Sydafrika.
SYDAFRIKA
Blazer erklærede sig skyldig. Det står i et dokument,
som Chuck Blazer underskrev og erklærede sig skyldig i.
Jack Warner benægter det og er aldrig blevet tiltalt,
men anklagen står sort på hvidt i anklageskriftet
og i Chuck Blazers tilståelse.
Da Blazer erklærede sig skyldig bag lukkede døre, gik det op for mig,
at hvis der havde været åbne døre, havde det været et enormt øjeblik.
Den kriminelle sammensværgelse, som han erklærede sig skyldig i,
ville vi en dag kunne bruge i en anklageskrift og anholde folk.
ZÜRICH, SCHWEIZ
FIFA-KONGRES MAJ 2015
Jeffrey, er valget på fredag allerede afgjort?
-Der kommer et valg. Nogen vinder. -Bliver det Sepp Blatter?
Det ved jeg ikke, hvad tror du? Det bliver et godt valg for FIFA.
Hvorfor mener du stadig, at Sepp Blatter er den rette mand?
Det sagde jeg ikke, jeg mener. Så farvel!
Jeg husker, at jeg krydsede Brooklynbroen til FBI-hovedkvarteret på Manhattan
for at vente på nyhederne fra Schweiz.
Det var stilhed før stormen,
hvor man er fuld af spænding i øjeblikket forinden.
Vi tiltalte 14 personer,
men vi vidste ikke, hvor mange vi kunne anholde den dag.
Den 27. maj 2015.
Det var som taget fra et filmmanuskript.
Jeg vågnede og så, at nogen havde ringet,
og så var der nogle tekstbeskeder,
og så tjekkede jeg WhatsApp og så de sociale medier.
Pludselig kommer virkeligheden og rammer dig lige i ansigtet.
Jeg fik et opkald om, at FBI havde anholdt et antal personer,
deriblandt Jeffrey Webb og flere andre.
Jeg ringede til Jeffrey Webbs kone,
og hun sagde, at de sagde til Jeffrey:
"Giv din søn et kram, Der går lang tid, før du ser ham igen."
FBI går efter FIFA.
Folk anholdes på grund af anklager omkring fodboldens styringsorgan.
Et indgreb mod korruption.
Det schweiziske politi ransager et af de største FIFA-hoteller.
Små bidder af information kom frem rundt omkring.
Og så ser vi billederne af ExCo-medlemmer,
som bliver ført ud af Baur au Lac, indhyllet i lagener.
Fjorten personer er indblandet i udbredt, systemisk korruption.
Nogle af de vigtigste mænd i fodboldverdenen blev anholdt.
En af de anholdte mænd er præsidenten for CONCACAF, Jeffrey Webb.
Man kunne ikke tro på det, men puslespillets brikker passede sammen.
Det var utrolig spændende at høre,
hvordan først én og så to og tre og fire blev anholdt,
og jeg kunne ikke tro, det endelig skete.
Sepp Blatter er ikke blandt de anholdte, men hans organisation er nu i krise.
Det var spændende, men det varede ikke længe,
fordi jeg skulle have et par timers søvn før pressemødet næste morgen.
Justitsministeriet holdt et video-pressemøde i New York.
En utrolig dag i FIFA's og fodboldens historie…
Alex, jeg afbryder dig lige. Loretta Lynch står ved podiet.
Godmorgen. Tak, fordi I er kommet.
De 14 tiltalte, som vi rejser anklage mod i dag,
omfatter ledende topchefer i FIFA.
To generationer af fodboldens topchefer udnyttede deres stillinger
til at bede om bestikkelse til gengæld for TV-rettigheder,
hvor kampe skulle afholdes,
og hvem der skulle lede det organ, der styrer fodbold på verdensplan.
Da de amerikanske myndigheder i 2015 fremviser efterforskningens resultater,
er det en chokerende liste med korruption på alle niveauer.
Der var hundredvis af punkter.
Det har været et verdensmesterskab i svindel,
og i dag giver vi FIFA det røde kort.
Første gang du læser tiltalen, er det som en flodbølge.
Det er som knytnæveslag.
Højtstående folk anklages for bestikkelse og korruption.
Alle de tiltalte udnyttede det amerikanske finanssystem…
Jeg tror, det var omfanget af det, der chokerede og overraskede så mange.
Det er i samme kategori som Lance Armstrong
eller Oscar Pistorius eller den russiske dopingskandale.
Deres opgave var at håndhæve de regler, der beskytter sportens integritet.
I stedet udnyttede de fodboldens forretning
for at fremme og berige sig selv.
Jeg får opkald og spørgsmål fra mine kollegaer.
Pludselig bestemte sporten nyhedernes dagsorden.
Myndighederne mistænker de anholdte for at deltage
i et 24 år langt komplot for at berige sig selv…
Loretta Lynch and Jim Comey talte om FIFA på en måde,
der normalt forbindes med mafiaen eller Mexicos narkokarteller.
Sporten er blevet kapret.
Anklagemyndigheden svarer aggressivt igen med det formål at ændre denne adfærd.
Efterforskningen har været lang og omhyggelig, og den er ikke slut.
USA siger, at dette kun er første skridt for at rense organisationen,
som har ansvaret for verdens mest populære sport, for korruption.
Vent lidt.
Du siger ikke bare, at de folk gjorde det, men at FIFA har ansvaret.
Og hvis det er tilfældet, kunne det helt udslette FIFA.
Wow. Det var helt utroligt.
Det var skammeligt. Det var utroligt.
Effekterne af anholdelserne var katastrofale.
FIFA blev ren gift.
FIFA blev en kriminel organisation.
UEFA er dybt chokeret og forstemt over dette.
Disse begivenheder har igen vist, at korruption ligger dybt i FIFA's kultur.
Jeg føler mig svigtet.
Jeg er træt af det. Nu er det nok.
Hvis disse ting var sande,
var der et stort problem i hjertet af, hvordan FIFA fungerede.
Nogen har ansvaret,
og Blatter og Valcke, især Blatter, havde siddet der længe.
Det er som verdens undergang.
Sådan føles det. Organisationen styrter sammen.
Du kan ikke styre det længere, og systemet smadrer dig.
FBI TILTALER
Sepp Blatter blev ikke selv tiltalt for korruption af USA's myndigheder.
men vi taler om folk,
som han havde siddet sammen med ved FIFA's øverste bord i årtier,
og som havde været hans allierede.
Hr. Blatter! Vil De gå af?
FIFA's usynlige mand er endelig dukket op.
Sepp Blatter er i krise,
men han har tænkt sig at ride stormen af.
Amerikanerne var tydeligvis ude efter mig,
men de indså, at det ikke var mig,
der havde organiseret korruptionen blandt medlemmerne af ExCo.
Bestikkelserne, betalingerne til gengæld for kontrakter,
intet af det var sket uden det forhold, disse folk havde gennem FIFA
og de forskellige hierarkier og regler i FIFA.
Disse er hidtil usete
og vanskelige tider for FIFA.
Der kommer sikkert flere dårlige nyheder,
men det er nødvendigt at begynde at genoprette tilliden
til vores organisation.
Der var udbredt chokfølelse,
og folk blev forbløffede over de ord, der blev brugt.
Når man taler om korruption og bedrageri og FBI og justitsministeren,
kan det valg bare ikke finde sted.
Overlever Sepp Blatter? Det spørger alle sig selv om.
Men fordi det var FIFA, fordi det var Sepp Blatter
var det ikke overraskende, og det bidrog til dramaet.
Jeg vil have den rette.
-Er det Blatter eller prins Ali? -Alle kender svaret.
Hr. Blatter har været god for Afrika. Han har været god for Afrika.
De elsker Blatter, fordi han satte deres lande på landkortet.
65. FIFA-KONGRES 2015
Tidligere var jeg stolt af af være medlem af ExCo.
I det øjeblik kunne man ikke være stolt.
Da jeg hørte om korruptions-anklagerne mod visse personer, blev jeg meget vred.
Jeg sagde altid, at hvis én af os var korrupt, var vi det alle,
og det er præcis, hvad der skete.
Jeg har fået ansvaret for denne storm.
Udmærket. Udmærket. Jeg tager dette ansvar på mig.
Han havde nok nået et punkt, hvor han selv troede, han var usårlig.
Jeg er med jer, og helt enkelt…
Jeg vil gerne blive her.
Jeg vil bare gerne blive her.
Jeg vil gerne fortsætte med jer.
Folk blev anholdt, og de blev ført ud af hotellet
med lagner over hovedet som almindelige kriminelle.
Frankrig, stemmeboks ét.
Og så valgte fodboldforbund fra hele verden
at genvælge Sepp Blatter, som om intet var sket.
Hr. Blatter er valgt som FIFA-præsident for perioden 2015-2019.
Med alles øjne på FIFA har fodboldens mægtigste mand, Sepp Blatter,
vundet en femte periode som FIFA-præsident.
Sepp Blatter var fodboldens Godfather.
Han blev valgt fem gange som præsident,
og han herskede over FIFA fra 1998 til 2015.
Og i både hans egnes og mange andres øjne var han urørlig.
Men han var manden på toppen i det, der uden tvivl
var den mørkeste og mest turbulente periode i FIFA's historie.
Og hvis du er den, der har stået i spidsen af organisationen,
så har du også et vist ansvar.
Men det er Blatter, og det var FIFA.
Justitsministeriet ville vide, hvad der foregik i FIFA.
De var i tvivl om, om vi var en kriminel organisation eller et offer.
Fra deres perspektiv er det måske en mafia-lignende organisation.
Marco Villiger, den ledende jurist. havde ansat os og var vores chef,
og han var ikke indblandet i noget af det.
Det skal siges, at FIFA gav Marco fulde beføjelser
til at gøre det nødvendige for at opfylde FIFA's forpligtelser
og sørge for, at FIFA overlevede.
Vi skulle blandt andet forklare myndighederne, især i USA,
hvad FIFA egentlig var.
Justitsministeriet ville have, at vi beviste det på to måder.
Den ene var et omfattende og uforbeholdent samarbejde.
Store mængder dokumenter og information.
Men der var et større spørgsmål om, hvordan FIFA blev ledet.
Kan den gamle ledelse blive siddende, når man prøver at lave reformer?
Der er grænser for, hvor meget selv Sepp Blatter kan overleve.
Han kom under et helt umuligt pres.
Valget er overstået.
Selv om FIFA's medlemmer har givet mig et nyt mandat,
har dette resultat ikke opbakning fra fodboldens verden.
Derfor har jeg besluttet at nedlægge mit mandat
på en ekstraordinær valgkongres.
Tak for opmærksomheden.
Sidste nyt. FIFA-præsident Sepp Blatter trækker sig trods sit nylige genvalg.
Amanda, sikke en overraskende beslutning fra en mand,
der i sidste uge hævdede at være hævet over konflikterne.
Sepp Blatter skiftede meget hurtigt mening,
hvilket jeg ikke tror, at nogen havde forudset.
Jeg følte det,
som om dette var en dom fra Gud.
Fordi han gjorde mange ting for at skade mig og mit omdømme.
Så jeg tror, at Gud hørte mine bønner.
Dette er for Nordkorea 2026.
Okay. Men han betalte prisen i 2015.
Hvor er vagterne? Kom nu.
Værsgo, Sepp.
Okay, Sepp. Det hele er der, som aftalt.
Blatter er på vej ud, men han går ikke i stilhed.
Han ville selv gå ud gennem hoveddøren,
og ikke smides ud af bagdøren eller føres ud med et lagen over hovedet.
Han sagde, han ville trække sig, men blive længe nok
til at organisere valget af sin efterfølger.
Der var så mange, der havde prøvet at vælte Blatter,
at det var svært at finde nogen, der var fri for anklager,
og som kunne være en realistisk kandidat.
Det, der så skete, var,
at Michel Platini blev UEFA's og europæernes kandidat
som ny FIFA-præsident, fordi Blatter trak sig.
Så vi støttede alle Michel Platini dengang, og…
Vi håbede, at han ville bringe FIFA den nødvendige forandring.
Det var vigtigt at finde en afløser, som alle ville synes var troværdig.
En person, der ikke blev set som det gamle regimes håndlanger.
Det var afgørende, for man har kun én chance.
Jeg tror, at da Platini så Blatters fald,
så han det som en formalitet, at han ville blive FIFA-præsident.
Men… og der ville altid være et "men".
Så blev der lækket oplysninger om den "illoyale udbetaling",
som den bliver kaldt, mellem Blatter og Michel Platini.
Og så…
Og så begyndte der et nyt…
Den schweiziske advokat…
Schweizerne modtog information om,
at jeg i 2011 skulle have betalt…
…to millioner eller sådan noget til Michel Platini.
I 2011 var der frustration over, at Blatter blev siddende.
Platini placerede sig selv til at overgå fra UEFA til FIFA,
og folk troede, at han måske ville udfordre Sepp Blatter i 2011.
Men at han modtog to millioner schweiziske franc
fra Blatters FIFA kort forinden…
Platini sendte ligefrem en trykt faktura,
som blev betalt af FIFA, kort før Blatter skulle genopstille.
Det så meget skidt ud.
Jeg var chokeret.
Og så indledte de med det samme en sag imod mig,
uden at nogen tilføjede det sædvanlige med,
at han er uskyldig, indtil han bliver dømt skyldig.
Det har ingen nævnt.
Hvis enhver anden havde stjålet en cykel, ville de sige det, men ikke for mig.
FIFA-præsident Sepp Blatter
og hans mulige efterfølger, UEFA-chef Michel Platini,
er blevet suspenderet i 90 dage af FIFA's Etiske Komité.
I morges sagde den Etiske Komité, som Blatter selv har oprettet,
at de suspenderer ham og hans mulige efterfølger, Michel Platini.
Så fik vi at vide, at betalingen var for penge,
som Blatter havde lovet til Platini, da han arbejdede for FIFA i 2002,
men aldrig fik givet ham.
Til sidst betalte han to millioner franc for at dække det
ni år efter, at arbejdet blev afsluttet.
Det kom frem efter anholdelserne i Zürich,
på et tidspunkt, hvor folk blev tiltalt for,
og nogle erkendte sig skyldige i bestikkelse.
Det er faktisk ikke det samme,
men de blev anklaget under FIFA's regler for at have en interessekonflikt.
Det bryder kravet om loyalitet til den organisation, du arbejder for.
Og i det øjeblik forelå der et officielt dokument,
der viste en udbetaling på Sepp Blatter vegne.
Det føltes som det sidste søm i hans kistelåg.
Sepp Blatter og Michel Platini er begge blevet udelukket fra fodbold i otte år
af fodboldorganisationens Etiske Komité.
Han sagde, at han havde mest ondt af sig selv.
Jeg er nu suspenderet i otte år.
Suspenderet i otte år. Men jeg kæmper videre.
Jeg kæmper for mig selv og for FIFA.
Suspenderet i otte år, for hvad?
Med beslutningen ender Blatters 17 år som fodboldens leder i vanære.
Blatters fald skyldtes dette. Ikke anholdelserne eller tiltalen i USA.
Det var grunden til, at Blatter blev udelukket.
Sepp byggede det nye FIFA-hovedkvarter som sit eget hjem.
Ingen troede på, at Sepp ville flytte ud af FIFA-huset.
Og hans afgang var en katastrofe for nogle.
Hr. Platini blev til sidst suspenderet.
UEFA's Eksekutivkomité mødtes,
og de besluttede enstemmigt at spørge, om jeg ville stille op,
alt after hvad der skete med Platini.
Den gang troede alle, at han kom tilbage, og at han ville være kandidaten.
For Platini var Infantino en slags fodboldens tjenestemand.
Han forudså ikke Infantinos ambitioner, og han forstod dem ikke.
Infantino ville ikke være generalsekretær hele livet,
og han havde sin rollemodel i Blatter.
De kom begge fra landsbyer i Schweiz, kun 10 km fra hinanden.
Infantino mødtes med Platini for at sige til ham:
"Mens du er suspenderet, er jeg kandidat,
og hvis du kommer tilbage, får du jobbet tilbage,"
og Platini var naiv nok til at tro det.
Uden en kriminel efterforskning kan du så garantere et VM i Rusland og Qatar?
Altså, ja, jeg…
Hvis du stiller mig spørgsmålet i dag,
så ja, VM vil blive afholdt i Rusland og i Qatar.
Hvis det kom på én gang, var det okay,
men det blev ved, uge efter uge og måned efter måned.
Jérôme Valcke, FIFA's generalsekretær, er suspenderet.
Fodboldens styrende organ er gjort bekendt med anklager mod generalsekretæren.
Den 54-årige er sendt på orlov og fritaget for alle pligter.
Jeg føler ikke, at vi gjorde noget galt,
men vi er i en verden, hvor alt skal være perfekt,
og vi var ikke perfekte.
Jeg har aldrig, aldrig taget nogen penge.
Jeg har aldrig bedt om penge.
Jeg har aldrig bedt FIFA om flere penge.
De gav mig dem.
Hvis du vil styre FIFA ifølge de etiske regler…
Held og lykke. Det tror jeg ikke, man kan.
Det er ikke den virkelige verden.
Det russiske fodboldforbund støtter også Infantino,
som er UEFA's generalsekretær.
-Vil du gøre det nødvendige? -Jeg har tid, men jeg har nået meget.
Meget godt.
-Hvordan går det? -Tak.
Meget, meget, meget godt. Okay. Mange tak.
Antallet af stemmer til Gianni er 115.
Tillykke, hr. Gianni Infantino.
Da Infantino blev valgt, forstod Platini, at han var en fjende,
og at det var meget længe siden, han havde været en allieret.
Han var på det rette sted til rette tid og med de rette venner.
-Jeg accepterer valget, hr. præsident. -Godt, tak.
Så da Infantino vandt valget…
Dette er skæbnen. Alting sker af en årsag.
Al-Qadr, som araberne siger.
…var det første, han gjorde, at gestikulere og sige…
FIFA's penge er jeres penge. Det er ikke FIFA-præsidentens penge.
Og vi skulle forstå, at det etablerede noget for noget og status quo,
som gav dem penge, ville forblive.
Du fortolker det sådan, fordi du har en forkert opfattelse af mig og FIFA.
-Når jeg siger… -FIFA havde gennemgået en enorm skandale.
-Helt sikkert. -Opfattelsen er formet af det, der skete.
Du har ret. Du har helt ret.
Og FIFA's penge skal bruges til at udvikle fodbolden,
og ikke til noget andet.
Jeg mente, at de penge tilhører fodbold, udviklingen af fodbold,
og dem, der skal udvikle fodbold i deres lande.
Det er ikke nogle få personers penge.
Vi må ikke misbruge pengene. De skal bruges, hvor det er nødvendigt.
Efter at have sigtet over 50 personer udtalte USA's myndigheder i 2021,
at FIFA var "offer" for korruption og ville få $201 millioner i kompensation.
Sepp Blatter og Michel Platini er aldrig blevet tiltalt i USA.
Chuck Blazer døde i 2017, før sin strafudmåling.
Jack Warner og Ricardo Teixeira blev i deres hjemlande, mens USA eftersøger dem.
Af de 22 FIFA ExCo-medlemmer, der stemte for VM-værterne i 2018 og 2022,
er kun én stadig i FIFA i 2022.
I juli 2022 frafaldt Schweiz tiltalerne mod Sepp Blatter og Michel Platini
for den "illoyale udbetaling".
I juni 2022 fandt en schweizisk domstol Jérôme Valcke skyldig i bestikkelse.
Han appellerer dommen.
Sepp Blatter er udelukket fra FIFA og alle fodbold-aktiviteter indtil 2028.
Canada, Mexico og USA er blevet valgt af FIFA-kongressen
som værter for verdensmesterskabet i 2026. Tak.
Så vidt vi ved, er den institutionaliserede korruption
blevet udryddet i FIFA.
Folk vil vide, hvorfor du er i Moskva.
Jeg fik en invitation fra hr. Putin. "Kom til VM."
Men jeg tror faktisk, at det, vi har nu,
hvad angår bekymringer for FIFA og deres retning,
faktisk er på et højere niveau,
som handler om fodboldens plads i en problematisk og splittet verden.
DOHA, QATAR MARTS 2022
Det ligger i vores DNA.
Vi føler meget stærkt for det, og derfor forener det os.
Vi er en del af verden. Vi ønsker, at verden ser os, som vi er.
Og vi er kendt for vores gæstfrihed.
Det handler ikke kun om stolthed. Det er en del af vores kultur
at være gæstfri og sørge for, at gæsterne føler sig tilpas og trygge.
I 2010 uddelte FIFA verdensmesterskaber
på uacceptable måder med uacceptable konsekvenser.
Menneskerettigheder, lighed, demokrati.
Fodboldens vigtigste interesser kom først med på holdet mange år senere.
Tilskadekomne migrantarbejdere og familier til afdøde
under forberedelserne til VM skal have støtte.
Der er ikke plads til firmaer,
som ikke sikrer VM-arbejderes frihed og sikkerhed.
Ikke plads til ledere, der ikke kan afholde kvindernes VM.
Ikke plads til værter,
der ikke kan garantere sikkerhed og respekt for LGBTQ+-personer,
som besøger dette drømmenes teater.
Faktum er, at verdensmesterskabet vil blive afholdt i Qatar.
De har overlevet alle de anklager, der er rejst mod dem.
Vi må se, hvad eftermælet bliver, men de afholder det, fordi de er rige.
Penge er grunden til, at de afholder det.
Og Pelé!
Folk vil altid elske fodbold og nyde fodbold. Det er hele pointen.
Det er overbevisende. Det er magnetisk. Det er fængslende.
Det er magisk.
Fodboldens ledere har til opgave…
…at sørge for at styre det i en retning,
der indeholder de gode værdier og er al den lidenskab værdig.
For det er helt tydeligt, at fodbold kan misbruges og udnyttes,
og at lidenskaben blandt folk, der elsker den,
kan udnyttes til ondsindede formål.
Diktatorer har brugt sport til propagandaformål,
og det er sket helt for nylig i 2018 i Rusland.
Verden vil se et indbydende Rusland,
et varmt Rusland, et Rusland åbent for verden.
Vi behøver ikke se tilbage på Argentina i '78 eller Berlin i 1936.
Det sker lige nu, og det skal vi være klar over.
Den kommercielle sport skal være ærlig omkring den magt, den besidder.
Gutter!
Og om den er den styrke for det gode, som den gerne vil være,
eller om det bare er magt,
der kan købes og tjene diktatorer
og de mest magtfulde og velhavende lande i verden.
Da jeg måtte gå af,
ønskede jeg ikke at gå af, men jeg var nødt til det,
fordi der kommer altid en afslutning.
Når jeg ser tilbage,
føler jeg taknemlighed.
International fodbold har to milliarder folk knyttet til sporten,
og de spiller i gaderne,
og de spiller overalt, fordi de tror på det gode i sporten.
Og jeg er glad for at have bidraget
til nogle historiske øjeblikke i fodbold.
Og det gør mig meget stolt.
Vi er alle vokset op med VM og med FIFA.
Men hvis du ikke er med i det som en insider,
kender du ikke til alt det suspekte
og til denne mafia, der giver hinanden uanstændige summer af penge
og har andel i uforholdsmæssigt stor magt.
At spørge om FIFA kan komme korruption til livs,
er at spørge, om verden kan komme korruption til livs.
Mit svar er nej.
Som det er struktureret nu, er det ikke muligt.
Du er præsident for FIFA.
Du er ikke statsoverhoved.
Hvem valgte dig? Eksekutivkomitéen?
Hvilke lyssky aftaler og alliancer skulle der til?
Hvem giver dig din magt?
Spillerne.
"En enkelt uretfærdighed truer retfærdigheden overalt."
Det påvirker enhver på planeten.
Det påvirker alle drenge og piger, der ligesom mig havde drømme
som et lille barn, der løb rundt i støvet udenfor sit hus.
Du var med FIFA i over 40 år.
Du var præsident fra 1998,
men mange medlemmer af ExCo og mange andre, du kendte,
er blevet anholdt og tiltalt, og nogle er kommet i fængsel.
Men du var chefen. Du var præsident.
Føler du et ansvar for, hvad der skete, mens du var i spidsen?
Jeg har et ansvar for FIFA
og for alle medlemmer, der arbejdede for FIFA.
Jeg må tage ansvaret for det.
Men medlemmer af komitéer, der kom fra andre lande og kulturer,
kan jeg ikke have ansvar for.
Jeg er ked af det på FIFA's vegne, men jeg kan ikke have et moralsk ansvar.
Min samvittighed er ren. Jeg…
Og jeg sover roligt, selv nu sover jeg roligt,
fordi jeg ikke kan have et ansvar for det.
Jeg beklager, at det skete, men det er ikke mit ansvar.
Menneskerettighedsorganisationer mener,
at tusindvis af migrantarbejdere er døde under Qatars forberedelser til VM.
Qatars VM-komité bestrider disse tal og siger,
at der kun er sket 3 dødsfald under arbejdet med VM
og yderligere 37 dødsfald udenfor arbejdet.
Tekster af: Andreas Kjeldsen